Παιδικός Διαγωνισμός Τραγουδιού Eurovision 2019

Ο Παιδικός Διαγωνισμός Τραγουδιού Eurovision 2019 ήταν ο 17ος ετήσιος Παιδικός Διαγωνισμός Τραγουδιού Eurovision, που διοργανώθηκε από την Telewizja Polska (TVP) και την Ευρωπαϊκή Ραδιοτηλεοπτική Ένωση (EBU). Διεξήχθη στις 24 Νοεμβρίου 2019, στην Gliwice Arena στο Γκλιβίτσε της Πολωνίας, μετά τη νίκη της χώρας στον Παιδικό Διαγωνισμό της Eurovision 2018 στο Μινσκ της Λευκορωσίας, με το τραγούδι "Anyone I Want To Be" το οποίο ερμήνευσε η Roksana Węgiel. Ήταν η πρώτη φορά που ο Παιδικός Διαγωνισμός Τραγουδιού διεξήχθη στην Πολωνία και η πρώτη φορά μετά τον Διαγωνισμό Νέων Χορευτών της Eurovision 2013 που ένας Διαγωνισμός Τραγουδιού της Eurovision φιλοξενήθηκε στην ίδια χώρα. Δεκαεννέα χώρες συμμετείχαν στον διαγωνισμό, με την Ισπανία να συμμετέχει για πρώτη φορά από το 2006 ενώ το Ισραήλ και το Αζερμπαϊτζάν αποχώρησαν από τον διαγωνισμό. Η Πολωνία (τραγουδίστρια Viki Gabor με το τραγούδι 'Superhero') ήταν η νικήτρια του διαγωνισμού, γεγονός που κάνει την Πολωνία την πρώτη χώρα που κέρδισε τον Παιδικό Διαγωνισμό Τραγουδιού της Eurovision δυο συνεχόμενες φορές. Το Καζακστάν και η Ουαλία, που έκαναν την πρώτη τους εμφάνιση το 2018, κέρδισαν τη δεύτερη και τη δέκατη όγδοη θέση αντίστοιχα ενώ η Βόρεια Μακεδονία κατάφερε να λάβει την έκτη θέση, υψηλότερη από τη δωδέκατη θέση που λάμβανε κατά τα τρία τελευταία χρόνια. Η Ισπανία κατάφερε να λάβει την τρίτη θέση και ο νικητής του Παιδικού Διαγωνισμού Τραγουδιού της Eurovision το 2009, η Ολλανδία, κατέκτησε την τέταρτη θέση. Λίγο πιο κάτω στον πίνακα η Ρωσία, η Γεωργία και η Μάλτα έλαβαν τη χειρότερη θέση τους μέχρι σήμερα, τη δέκατη τρίτη, δέκατη τέταρτη και δέκατη ένατη (τελευταία) αντίστοιχα.

 Ο διαγωνισμός του 2019 διεξήχθη στην Πολωνία για πρώτη φορά μετά τη νίκη της χώρας το 2018, με τη Roksana Węgiel και το τραγούδι "Anyone I Want To Be". Ήταν η έκτη φορά που ο διαγωνισμός φιλοξενήθηκε στη νικήτρια χώρα του προηγούμενου έτους. Ο διαγωνισμός έλαβε χώρα στην Gliwice Arena, ένα στάδιο για αθλητικές και ψυχαγωγικές εκδηλώσεις, με χωρητικότητα 17.178 θεατών. Αποτελεί ένα από τα μεγαλύτερα αθλητικά και ψυχαγωγικά στάδια στην Πολωνία. Πριν την επιβεβαίωση της Πολωνίας ως χώρας διεξαγωγής του διαγωνισμού, άλλες δυο χώρες είχαν εκφράσει την πρόθεσή τους να φιλοξενήσουν τη διοργάνωση. Αυτές οι υποψηφιότητες ήταν από την Αρμενία και το Καζακστάν.Αν η πρόταση του Καζακστάν γινόταν δεκτή, ο καζακικός ραδιοτηλεοπτικός φορέας, Khabar Agency, είχε ανακοινώσει πως ο διαγωνισμός θα μεταφερόταν τον Οκτώβριο λόγω των πιθανών δυσχερών καιρικών συνθηκών στην καζακική πρωτεύουσα, την Αστανά. Θα ήταν επίσης ο πρώτος διαγωνισμός Eurovision που θα είχε διοργανωθεί από συνεργαζόμενο μέλος της EBU. Για να γινόταν αυτό όμως, θα έπρεπε να αλλάξει ο κανονισμός του παιδικού διαγωνισμού ο οποίος, όπως και στον Διαγωνισμό Τραγουδιού Eurovision, δεν επιτρέπει τη διεξαγωγή του διαγωνισμού σε χώρα που δεν αποτελεί ενεργό μέλος της EBU. Για παράδειγμα, δεν επιτρέπεται στην Αυστραλία να φιλοξενήσει τον διαγωνισμό παρόλο που συμμετέχουν κανονικά στον διαγωνισμό από το 2016.Στις 10 Δεκεμβρίου 2018, ανακοινώθηκε πως ο διαγωνισμός θα διεξαχθεί στην Πολωνία. Δύο μέρες πριν, είχε αποκαλυφθεί πως ο βουλευτής για την πόλη Γκλίβιτσε, Jarosław Gonciarz, είχε γράψει μήνυμα στον Επικεφαλής της Telewizja Polska (TVP), ζητώντας ο διαγωνισμός να διεξαχθεί στη Γκλίβιτσε και στην πρόσφατα κτισμένη Gliwice Arena.Στις 18 Ιανουαρίου 2019, ο Noel Curran, Γενικός Διευθυντής της Ευρωπαϊκής Ραδιοτηλεοπτικής Ένωσης (EBU) επιβεβαίωσε σε μια συνέντευξη στο TVP Info πως ο διαγωνισμός θα διεξαχθεί στην Κρακοβία. Την ίδια μέρα, η TVP δήλωσε πως η πόλη διεξαγωγής δεν έχει επιλεχθεί ακόμα.Στις 6 Μαρτίου 2019, κατά τη διάρκεια συνέντευξης τύπου της TVP και της EBU, επιβεβαιώθηκε πως ο διαγωνισμός θα διεξαχθεί στο Γκλίβιτσε με τη συνεργασία της Περιφέρειας της Σιλεσία. Αυτή θα είναι η πρώτη φορά μετά το 2014 όπου ο διαγωνισμός δεν θα διεξαχθεί στην πρωτεύουσα της διοργανώτριας χώρας, μιας και η Βαρσοβία δεν διαθέτει χώρο κατάλληλο για διοργάνωση τέτοιου μεγέθους.Υπόμνημα : † Χώρος διεξαγωγής Το σλόγκαν του διαγωνισμού, Share the Joy, παρουσιάστηκε στις 13 Μαΐου 2019 κατά τη διάρκεια συνέντευξης τύπου πριν τον Διαγωνισμό Τραγουδιού Eurovision 2019 στο Τελ Αβίβ του Ισραήλ. Στη συνέντευξη τύπου συμμετείχαν η Gert Kark (διευθύντρια σχεδίου), ο Konrad Smuga (διευθυντής δημιουργικού), η Marta Piekarska (συντονίστρια σχεδίου) και η Roksana Węgiel, νικήτρια του 2018."Το λογότυπο περιλαμβάνει έναν χρωματιστό χαρταετό ο οποίος συμβολίζει την ελευθερία, το φως και κοινές χαρούμενες στιγμές. Το δημιουργικό στοιχείο αντιπροσωπεύει το πώς όταν εργαζόμαστε μαζί μας κάνει να νιώθουμε καλύτερα, δυνατότεροι και πώς μας φέρνει χαρά και ευτυχία όταν γιορτάζουμε όμορφα πράγματα στη ζωή". Στις 22 Αυγούστου 2019 ανακοινώθηκε ότι η Ida Nowakowska, ο Aleksander Sikora και η νικήτρια του προηγούμενου διαγωνισμού Roksana Węgiel θα ήταν οι οικοδεσπότες του Παιδικού Διαγωνισμού της Eurovision 2019. Η Węgiel είναι η πρώτη πρώην νικήτρια του διαγωνισμού που θα είναι ένας εκ των οικοδεσποτών του διαγωνισμού καθώς και το πέμπτο άτομο κάτω των 16 ετών που γίνεται οικοδεσπότης. Η Nowakowska είναι Αμερικανίδα digital influencer και multimedia person πολωνικής καταγωγής ενώ ο Sikora είναι οικοδεσπότης πρωινής εκπομπής. Στις 24 Σεπτεμβρίου 2019, οι δημοσιογράφοι και τηλεοπτικοί οικοδεσπότες Agata Konarska και Mateusz Szymkowiak θεωρούνται οι επιβεβαιωμένοι οικοδεσπότες της τελετής έναρξης του Παιδικού Διαγωνισμού της Eurovision, που πραγματοποιήθηκε στις 18 Νοεμβρίου στο Silesian Theatre στο Katowice, την πρωτεύουσα της οικοδέσποινας περιοχής της Σιλεσίας. Η Konarska ήταν η οικοδέσποινα του Eurovision Young Dancers 2005 στη Βαρσοβία. Τα αποτελέσματα θα καθοριστούν από την επιτροπή της κάθε χώρας και τη διαδικτυακή ψηφοφορία του κοινού. Η πρώτη φάση της διαδικτυακής ψηφοφορίας ξεκίνησε στις 22 Νοεμβρίου στις 20:00 CET όταν έγινε μια σύντομη παρουσίαση όλων των τραγουδιών στην επίσημη ιστοσελίδα προτού μπορέσουν οι τηλεθεατές να ψηφίσουν. Αυτή η φάση της ψηφοφορίας σταμάτησε στις 24 Νοεμβρίου στις 15:59 CET. Η δεύτερη φάση της διαδικτυακής ψηφοφορίας πραγματοποιήθηκε κατά τη διάρκεια του ζωντανού προγράμματος, το οποίο ξεκίνησε στις 16:00 CET, αμέσως μετά την εμφάνιση της τελευταίας χώρας, και διήρκεσε 15 λεπτά. Οι τηλεθεατές σε όλο τον κόσμο μπορούν να ψηφίσουν από 3-5 χώρες, συμπεριλαμβανομένης της χώρας τους. Ο αριθμός των πόντων καθορίστηκε από το ποσοστό των ψήφων που έλαβε η κάθε χώρα. Η ψήφος του κοινού καθορίζει το 50% του τελικού αποτελέσματος ενώ το υπόλοιπο 50% προήλθε από τις επιτροπές. Το βραβείο σχεδιάστηκε από τον Kjell Engman της σουηδικής εταιρείας γυαλιού Kosta Boda, χρησιμοποιώντας το ίδιο σχέδιο που είχε παρουσιαστεί για πρώτη φορά στον διαγωνισμό του 2017. Το κύριο βραβείο είναι ένα γυάλινο μικρόφωνο με χρωματιστές γραμμές στο εσωτερικό μέρος, που συμβολίζουν τη διάχυση του ήχου. Στις 18 Ιουλίου 2019, η EBU δημοσίευσε την επίσημη λίστα των συμμετεχόντων με τις 19 διαγωνιζόμενες χώρες. Η Ισπανία έκανε την πρώτη της εμφάνιση από το 2006 ενώ το Ισραήλ και το Αζερμπαϊτζάν αποχώρησαν.